अलाड़ी
अलाडीगाउँ डोटी जिल्ला तल्लोबोगटान बर्छैन गाउँ पंचायत वार्ड न ६ रे अईलको बड्डीकेदार गाउँपालिका वार्ड न १ अन्तर्गत पडड छ । मोहन्याल देवताको जांत हुने गाउँ हुनाले यैको नाउँ जताततै दुनियामी चिनिएको छ । अलाड़ी मोहन्याल देवताको मुख्य (प्रमुख) स्थान हो । मोहन्याल देवता ठाडी कानी लाग्दछन । घोडे बेतालले कानमा लगाउछ । बाँसका ठुंडा मी मोहन्याल देवता कल्लिंछ । मोहन्याल राजा देवता हो । यो देवता अयोध्याका राजाका सन्तानले पाएको हो । कुमाउ गडवालका केदार नाथ ले त्यहाँको मन्दाकिनी नदी मी बगाएको रे रामका वंशजले पाएको भन्ने किब्दान्ति छ । यहाँ मोहन्याल देवता आफ्ना कुलका देवता बताउने र तिनकै कुललेपाएको मान्यता भएका ठकुरी रजवारहरु मोहन्यालको जांतमी करले जान्छन । यै ठाउंको मोहन्याल र जग्गा दियाकोटी बोहरालाई सौपेको छ । त्यसैले यहाँको मोहन्याल बेताल देवताका धामी भंराडी बोहरा छन् । यहाँ कत्यूरी राजाका वंशजका ठकुरीहरुको राम्रो सत्कार हुन्छ । बम / बम रजवार थर लेख्ने ठकुरीहरु यहाँ सम्मानको फुलको माला पहिरंछन | यिनका कुलका देवता मोहन्याल भएकोले यिनले आफ्ना मोहन्याल कुलदेवताको काज्यमी यिनुले जानै पडडे हुन्छ ।
बोगटानका  राजपरिवारको प्रमुख शाखा  यिनु हुन् ।
१) रिसेडी जाडु (ठकुरी रजवार) 
२) ठकुरी रिसेडी तल्ल गाउँका ठकुरी रजवार
३) निगालीका ठकुरी रजवार 
४) बिठोडाका ठकुरी रजवार  
यिनु मात्रैनै यिनु भन्दा पैल्ली कै भाई सन्तान बर्छैनी ,बेर्बाटी, सबै अलाड़ी मोहन्यालको जांतमै जान्छन । १२ बोगटानको धन भएको ठुलो ठाउं अलाड़ी हो । यहाँ निकै राम्रो संग मोहन्यालको जांत हुन्छ । यहाँको मोहन्याल जांतको भिडियो युट्युब (You tube)मा पनि हेद्द सकिन्छ । डोटी बोगटानका भौति देवता यहाँ सच्याउन ल्यउने चलन पुरानो हो । १२ बोगटानको जांत भानिवर पनि यो ठाउं चिनिन्छ । यईको जसो नाउ चलेको छ त्यसो व्यवस्थापन अद्द नईसकिएको देखिन्छ । देवका देव महादेव लाई "आफु त् महादेव उत्तना, कले दिन्छ बर" भने जसो मोहन्यालको अवस्था छ । ठुला देवता भईबर पनि यिनको मन्दिर बनाउने गुठि जग्गाको व्यवस्थापनगर्ने जसा बहुत काम अड्डु पडडे छ ।

अलाड़ी गाउँमी बसोबास 
यो गाउँ ठकुरी रजवारले बोहरा लाई सौपेको हो । तिसई हुनाले यहाँ बोहरा जातका मान्छका बहुत घर छन् । यिनी बोरा मोहन्यालको जांतमा जाने मान्छ लाई खाना खुवाउने बस्ते व्यवस्था अद्दछन् । यै गाउँ मी मोहन्याल  देवताका करिला बोहरा ,बादी र पुजारी  बामन बस्ताहन  । यहाँ कार्तिक शुक्ल दशमी मी मोहन्याल देवताको भब्य जांत हुन्छ । हरिबोधनी मी यो गाउँको मधि डाडामी बनेको मन्दिरमा मोहन्याल पुजिन्छन । यहाँ मोहन्याल (कार्तिकेय) र उनका मन्त्री पुलिस मानिने बिरबेताल ,अगनीबेताल, सिकारी बेताल, ,भैरौं बेताल, अलड़ो, कैलपाल जसा बहुत देवता जांत को दिन्मी औन्हान । यिनु सबै देवता मिलिवर जांत हुन्छ । रात डेउडिय मान्छहरु देउडा खेल्ल्हान ,आगाको चुर बल्लाहन । देवता सोध्धे मान्छ देवता सोद्दछन । अर्को दिन मी (हरिबोधनी एकादशीको बिहान) मोहन्याल बर्षदिनको भबिष्यबाणी सुनौछन । रैती दुनियाले के गर्न हुने के गर्न नहुने भनेर धामी नाचेर भन्छन ।
सबै मान्छ यो भनेको कुरामी बिश्वाश गद्दहान । देवताले बोलेको बोलि सुन्नाहान |

यो लै हेर
डोटी बोगटान
प्रशुरामकुण्ड

सन्दर्भ सामग्रीअन

इतिहास